ขอสอบถามหน่อยค่ะ พอดีว่ากินยาคุมไดแอนโฉมใหม่แล้วกินผิดข้ามวันปกติต้องกินวันอาทิตย์แต่ไปกินวันเสาร์เหมือนไปกินแถวใหม่ พอนึกได้จะมากินยาวันต่อมาก็เลยตกใจ เลยกินของวันที่ลืมคือวันอาทิตย์ที่ว่าไปกินแถวใหม่แล้วก็กินของวันจันทร์ที่ต้องกินปกติเลยกินพร้อมกันแบบนี้ผิดไหมคะ แล้วแถวที่เรากินพอถึงวันจะต้องกินยังไงคะ
สวัสดีค่ะ ยาคุมไดแอนเป็นยาคุมแบบ 21 เม็ด ซึ่งแต่ละเม็ดจะมีตัวยาสำคัญเท่า ๆ กัน นั่นก็คือ ฮอร์โมนเอสโตรเจน Ethinyl estradiol ในขนาดต่ำ ใช้กินเพื่อคุมกำเนิดได้อย่างมีประสิทธิภาพดีโดยเนื่องจากฮอร์โมนแต่ละเม็ดมีขนาดเท่ากัน จึงสามารถกินสลับเม็ดกันได้ สำคัญคือการกินทุกวันต่อเนื่องจนหมดแผงไม่แน่ใจว่าแบบนี้หมายถึงกินยา 2 เม็ดในวันเดียวกันเหมือนกินชดเชยแบบลืมกินไป 1 เม็ดหรือไม่ ถ้าใช่ก็ไม่ต้องทำอะไรเพิ่มเติม ให้กินยาเม็ดต่อไป ไม่ว่าจะเขียนว่าเป็นของวันอะไร ต่อเนื่องไปจนหมดแผง และสังเกตรอบเดือนในช่วงหมดยาอีกครั้ง หากไม่สบายใจ สามารถใช้ถุงยางอนามัยร่วมไปด้วยได้ จนกว่าประจำเดือนจะมาค่ะ